als_Latn dik_Latn sag_Latn
Asport- Cfarë po ndodh te Barcelona? Disa javë më parë ishte një makinë perfekte lufte, katalanasit tashmë janë zhdukur. E vërtetë, kanë fituar pothuajse kampionatin spanjoll, por tre humbjet e pësuara në pak ditë kundër Real Madrid (dy herë) dhe Milanit, në ndeshjen e parë të 1/16 të Championsit, kanë tronditur rëndë siguritë brenda skuadrës më të fortë në botë.
Për të komentuar situatën e katalanasve ka folur Dani Alvesh, sipas brazilianit gjithcka qëndrron te sukseset e arritura në të shkuarën dhe te problemet që ka kaluar trajneri Tito Vilanova. “Nuk them që kemi humbur krejtësisht, por në këtë moment kemi më pak motivacione. Dhe kjo skuadër nuk mund të vetë menaxhohet”, ka zbuluar mbrojtësi i djathtë blaugrana duke folur për ‘Mundo Deportivo’. “Na mungon një element fondamental- vazhdon më tej Dani Alvesh, duke ju referuar Vilanovas- Roura ka merita të mëdha, sepse në një situatë të tillë të bësh trajnerin është shumë e komplikuar. Por na mungon Tito dhe idetë e tija”.
Problemi është që të martën në Kamp Nou vjen Milani. Barcelona duhet të shënojë tre gola pavarësisht momentit të komplikuar. Por mbrojtësi brazilian kërkon të mos humbasë besimin: “Duhet të luajmë në nivelet që kjo skuadër kërkon dhe ka luajtur gjithmonë. Nëse do ta bëjmë, do të kemi shumë mundësi për të kaluar në fazën tjetër”.
[divide style=”3″]
Kujdes! Të gjitha të drejtat e këtij shkrimi janë të rezervuara nga Asport.info. Ripublikimi i tij i pjesshëm apo i plotë është i ndaluar pa leje me shkrim në kontakt@asport.info . Ju lutemi në çdo rast citimi apo reference nga ky tekst, shënoni linkun përkatës në Asport.info! Ju faleminderit
You must be logged in to post a comment Login
als_Latn als_Latn als_Latn eng_Latn als_Latn eng_Latn